Webinaari: Paikallismuseon digitaaliset tuki- ja kävijäpalvelut
2025-09-29 13:00 - 16:00 (Europe/Helsinki)
Ilmoittautuminen on päättynyt.
Paikallismuseoiden digitaalisten palveluiden ja toimintamallien kehittämishanke eli Digipamu-hanke tarjoaa tukea ja vinkkejä paikallismuseoiden toiminnan kehittämiseen. Hankkeessa on kartoitettu paikallismuseoille sopivia tapoja toteuttaa digitaalisia palveluita. Hankkeen oppeja ja kentän hyviä esimerkkejä esitellään kaikille avoimissa, erityisesti paikallismuseoille suunnatuissa maksuttomissa verkkokoulutuksissa.
Syyskuun ja koko hankkeen viimeisen koulutuksen aiheena maanantaina 29.9. kello 13–16 ovat paikallismuseon digitaaliset tuki- ja kävijäpalvelut. Koulutuksesta saat vinkkejä muun muassa digitaalisten kassajärjestelmien, pääsylippujen, opasvarausten, verkkokauppojen ynnä muiden palveluiden ja toimintojen kehittämiseen paikallisessa kulttuuriperintökohteessa.
Koulutus on samalla Digipamu-hankkeen päätöswebinaari.
Koulutuksen ohjelma
13.00 Tervetuloa koulutukseen; Liisa Saarinen ja Marika Punamäki, Kotiseutuliitto
13.15 Paikallismuseon digitaaliset tuki- ja kävijäpalvelut; Liisa Saarinen, Kotiseutuliitto
14.05 Tauko
14.15 Museokortti paikallismuseossa, esimerkkinä Totto ry
14:35 Yhdistyksen verkkokaupan esittely; Tommi Rajala, Puolangan pessimistit ry
14.55 Paikallismuseon digitaalisen kävijäoppaan esittelyä; Jouko Leskinen, Konneveden kotiseutuyhdistys ja Robin Kanerva, Reveel Oy
15.30 Ennakko- ja yleisökysymykset, keskustelua, kooste hankkeesta sekä seuraavat tapahtumat
16.00 Koulutus päättyy kello 16:een mennessä
Ilmoittautumisen yhteydessä voit jättää ennakkokysymyksiä, joihin pyritään vastaamaan koulutuksessa. Koulutus tallennetaan ja julkaistaan myöhemmin Kotiseutuliiton kanavilla sekä osana Digipamu-hankkeen verkko-opasta syksyllä 2025.
Hankkeen rahoitus tulee opetus- ja kulttuuriministeriön myöntämästä Kulttuuri- ja luovien alojen uudistumisen rakennetuesta (NextGenerationEU).
Ilmoittaudu koulutukseen verkkolomakkeella viimeistään keskiviikkona 24.9.2025:
https://www.flomembers.com/kotiseutuliitto/events/register/65ded5353c5ee48d0b7d48c591b8f430
Lisätiedot: Digipamu-hankkeen koordinaattori Liisa Saarinen, etunimi.sukunimi@kotiseutuliitto.fi
